Jørgen Brønlund
**Nikolaj Isak Jørgen Brønlund** (14. joulukuuta 1877 Jakobshavn, Grönlanti – marras- tai joulukuu 1907) oli grönlantilainen opettaja, koiravaljakon ohjastaja ja naparetkeilijä.

Tausta
------

Brønlund isä oli metsästäjä, mutta hän joutui jo nuorena orvoksi, ja hänet otettiin huostaan naispuolisen sukulaisen luokse. Hän oli Knud Rasmussenin lapsuudenystävä, jonka isä toimi pappina Jakobshavnissa (nyk. Ilulissat). Brønlund valmistui vuonna 1901 Godthåbin seminaarista (nyk. Nuuk) ja sai katekeetan viran Kangeqista, Nuukinvuonon suulta.

Rasmussenin innoittamana hän otti osaa hänen tutkimusmatkalleen Thuleen 1902-04. Matkan jälkeen hän lähti muun joukon mukana Tanskaan, missä hän muun muassa opetteli piirtoa Kristian Zahrtmannin johdolla ja opiskeli joitakin kuukausia Askovin kansanopistossa.

Tutkimusmatkat
--------------

Tanska-tutkimusmatkan osanottajat 1906
Brønlund oli yksi Ludvig Mylius-Erichsenin Tanska-tutkimusmatkan osanottajista 1906-08. Hän oli jo aikaisemmin ollut mukana tutkimusmatkoilla, muun muassa Knud Rasmussenin kanssa. Sen lisäksi hän oli myös taitava koiravaljakon ohjastaja ja tulkki, siispä hänet valittiin vuonna 1907 Mylius-Erichsenin ja Niels Peter Høeg Hagenin matkaan Pohjois-Grönlantiin. Tehtävänään hänellä oli pitää tutkimusmatkan päiväkirjaa. Kuten tutkimusmatkan johtajat Mylius-Erichsen ja Høeg Hagen, kärsi myös Brønlund nälästä ja paleltumista.

Tarvikkeiden hupenemisesta huolimatta Mylius-Erichsen päätti jatkaa retkikuntaa, kun toinen puolikas retkikunnasta kääntyi paluumatkalle.Syynä päätökseen oli, ettei tutkimusretken tavoitetta oltu saavutettu.

Jørgen Brønlund kuoli kuten muutkin retkikunnan jäsenistä, ja ruumiin löytyessä löytyi myös tutkimusmatkan päiväkirja. Brønlund pääsi silti ainoana perille heidän väliasemallensa. Hän oli ottanut Høeg Hagenin luonnokset mukaansa päiväkirjansa lisäksi. Hänen ruumiinsa löydettiin 13. maaliskuuta 1908 kallionkolosta, joka oli täysin peitetty. Brønlundin Høeg Hagenin luonnokset säilyivät. Brønlund oli yrittänyt sytyttää petrolilämmitintä turhaan ennen kuolemaansa.

Brønlundin viimeinen päiväkirjamerkintä, jonka tulkinnasta tosin on kiistelty, kuuluu seuraavasti: "Kuollut 79 vuonolla jälkeen kotiinpaluuyrityksen yli mannerjäätikön marraskuussa tulin tänne kuunsirpin aikaan enkä pystynyt pidemmälle paleltumien takia jaloissa ja pimeyden. Muiden ruumiit löytyvät keskeltä vuonoa jäätikön edustalta (noin 19 km päässä). Hagen kuoli 15.11. ja Mylius noin 10 päivää myöhemmin". Muiden ruumiita ei koskaan löytynyt.

Brønlunds Allé Hellerupissa on nimetty hänen mukaansa. Achton Friis on myös piirtänyt kuvan Brønlundista.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: da:Jørgen Brønlund

Lähteet
-------

1. ↑  Dansk biografisk leksikon, bind 3 (1979), sid. 38f.
2. 1 2  Tutkimusmatkailijan viimeisistä hetkistä Grönlannissa jäi tahra päiväkirjaan – kemialliset analyysit todistavat epätoivoisesta yrityksestä jäädä henkiin *Yle Uutiset*. Viitattu 3.12.2020.
3. ↑  Dansk biografisk leksikon, bind 3 (1979), sid. 38f

Aiheesta muualla
----------------

* Digitaalinen koiravaljakkoajelu (tanskaksi) (Arkistoitu – Internet Archive)
* Jørgen Brønlundin päiväkirja Tanskan kuninkaallisessa kirjastossa (grönlanniksi)
* Ilulissatin kunnan kotisivu (Arkistoitu – Internet Archive) (tanskaksi)

CommonsCommons
Wikimedia Commonsissa on kuvia tai muita tiedostoja aiheesta **Jørgen Brønlund**.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat
* Alankomaat

 |

 |